سورجیت سنگھ رندھاوا

سردار سورجیت سنگھ رندھاوا (10 اکتوبر 1951ء - 6 جنوری 1984ء) بھارت کا ایک میدانی ہاکی کھلاڑی تھا جس نے بھارت کی قومی ہاکی ٹیم کے لیے 1976ء کے مونٹریال اولمپکس میں کھیلا تھا۔ وہ بھارت کی فیلڈ ہاکی ٹیم کا کپتان تھا۔

ابتدائی زندگی اور تعلیم 
سورجیت سنگھ کی پیدائش بٹالا شہر میں ہوئی۔ گرو نانک اسکول، بٹالا میں تعلیم حاصل کی اور اس کے بعد جالندھر میں واقع لیالپور خالصہ کالج میں تعلیم مکمل کی۔ اسی کالج میں رندھاوا نے جامعاتی سطح پر ہاکی مقابلوں میں حصہ لینا شروع کیا۔

پیشہ ورانہ زندگی 
کالج میں تعلیم مکمل کرنے کے بعد رندھاوا نے پنجاب پولیس میں کچھ برس ملازمت کی۔ سنہ 1973ء میں ایمسٹرڈیم میں ہونے والے دوسرے ہاکی عالمی کپ سے کھیلنے کا آغاز کیا۔ بعد ازاں رندھاوا نے سنہ 1972ء میں ہونے والے میونیخ اولمپکس، 1976ء اور 1978ء کے ایشیائی کھیل، 1976ء کے مونٹریال اولمپکس، 1978ء میں بینکاک میں ہونے والے ایشیائی کھیل اور 1982ء میں ممبئی میں منعقد ہونے والے عالمی کپ میں بھارت کے لیے کھیلا۔ نیز وہ سنہ 1975ء میں کوالالمپور میں ہونے والے ہاکی عالمی کپ کی فاتح ٹیم کا بھی حصہ رہا۔ اپنی زندگی میں اس نے 4 اولمپک اسکور کیے۔ شروع میں کچھ وقت بھارتی ریلوے اور انڈین ایئر لائنز اور آخر میں پنجاب پولیس کے لیے کام کیا۔

ذاتی زندگی 
سورجیت سنگھ کی بیوی چنچل رندھاوا بھی عالمی میدانی ہاکی کی کھلاڑی تھیں، اس نے 1970ء کی دہائی میں بھارت کی قومی خواتین فیلڈ ہاکی ٹیم کی قیادت کی۔ رندھاوا کا بیٹا سربریندر سنگھ عالمی سطح کا لان ٹینس کھلاڑی تھا جس نے دنیا بھر میں منعقد ہونے والے متعدد مقابلوں میں بھارت کی نمائندگی کی۔

حادثہ وفات 
کھیل سے سبکدوش ہونے کے بعد سنہ 1984ء میں کرتارپور، جالندھر کے قریب ایک سڑک حادثہ میں رندھاوا کی وفات ہوئی۔ جالندھر کا ہاکی اسٹیڈیم (سورجیت ہاکی اسٹیڈیم) اسی کے نام پر بنایا گیا ہے۔ نیز حکومت پنجاب اس کے نام پر ایک ہاکی اکیڈمی بھی چلا رہی ہے۔ سنہ 1984ء میں رندھاوا کی وفات کے بعد جالندھر میں سورجیت ہاکی سوسائٹی قائم ہوئی جو ہر سال سورجیت میموریل ہاکی ٹورنامنٹ منعقد کرتی ہے۔ سنہ 2012ء میں کھیلوں کی صورت حال کو تازگی بخشنے کے لیے حکومت پنجاب نے اس سوسائٹی کے تعاون کا فیصلہ کیا۔</ref> نیز رندھاوا کو سنہ 1998ء میں ارجنا ایوارڈ سے بھی نوازا گیا۔

حوالہ جات

بیرونی روابط 
 سورجیت سنگھ رندھاوا کے سوانح 

1951ء کی پیدائشیں
1984ء کی وفیات
ارجنا اعزاز یافتگان
ایشیائی کھیل 1974ء کے فیلڈ ہاکی کھلاڑی
ایشیائی کھیل 1974ء میں تمغا یافتگان
ایشیائی کھیل 1978ء میں تمغا یافتگان
ایشیائی کھیل 1978ء میں شریک میدانی ہاکی کے کھلاڑی
بغیر ڈیٹا رو کے خانہ معلومات سانچے استعمال کرنے والے مضامین
بھارت کے اولمپک میدانی ہاکی کھلاڑی
بھارت میں شارعی حادثہ اموات
بھارتی پنجاب سے کھیل کی شخصیات
بھارتی پنجاب سے ہاکی کے کھلاڑی
بھارتی پولیس افسران
بھارتی سکھ
بھارتی فیلڈ ہاکی کے کھلاڑی
بھارتی مرد فیلڈ ہاکی کھلاڑی
پنجاب (بھارت) کی شخصیات
جالندھر سے کھیل کی شخصیات
گرمائی اولمپکس 1972ء میں شریک میدانی ہاکی کے کھلاڑی
گرمائی اولمپکس 1976ء میں شریک میدانی ہاکی کے کھلاڑی
میدانی ہاکی کے مرد کھلاڑی
ہاکی میں ایشیائی کھیل تمغا یافتگان
ویکی ڈیٹا سے مطابقت رکھنے والی مختصر تفصیل